\_

|  |
| --- |
| **IZVJEŠĆE** **O** **ODRŽANOM** **JAVNOM** **SAVJETOVANJU** **SA ZAINTERESIRANOM** **JAVNOŠĆU** |
| Naziv akta o kojem je provedeno savjetovanje:**Prijedlog Odluke o izmjenama i dopunama Odluke o određivanju javnih parkirališta pod naplatom** |
| Vrijeme trajanja savjetovanja: Savjetovanje je provedeno u trajanju od 30 dana, od 27. lipnja 2025. do 27. srpnja 2025. godine. |
| **datum** **i** **vrijeme** **zaprimanja****prijedloga** | **Ime** | **Prezime** | **Načelni** **prijedlozi** **i** **mišljenje** **na** **nacrt** **akta** **ili****dokumenta** | **Primjedbe** **na** **pojedine** **članke** **ili** **dijelove** **nacrta** **akta** **ili** **dokumenta** | **OČITOVANJE** **PREDLAGATELJA** **AKTA** |
| 2024-07-01 08:38:03 | Ana Mrvčić | Mrvčić | Poštovani,Za početak pozdravljam želju da se domicilnom stanovništvu pomogne i olakša svakodnevno funkcioniranje i rješavanje problematike parkiranja.Kao stanovnik Voloskog, Obala Frana Supila 6, mogu potvrditi da je povratak s posla u popodnevnim satima i pronalazak slobodnog parkirnog mjesta postao svakodnevna borba. Moj prijedlog bi bio da u budućnosti razmotriti uvođenje spomenute 3. zone i na dio ulice Obala Frana Supila ili na plato vaterpolo. |  | Prima se na znanje.U budućnosti, po izgradnji garaže na Voloskom (a koja je u stadiju idejnog projekta i trenutno nadležni Konzervatorski odjel u Rijeci ne želi izdati potvrdu na idejni projekt) planira se limitirani promet u Ulici Frana Supila kako bi bilo više prostora za pješake i ujedno građanima koji žive na toj lokaciji te im se olakšao pronalazak parkirnih mjesta za životne potrebe. Trenutno takvo rješenje nije provedivo zbog nedostatka parkirnih mjesta na toj lokaciji u Voloskom. |
| 2025-07-01 06:28:05 | OPATIJA 21 d.o.o. |  | OPATIJA 21 d.o.o. zaprimila je Zapisnik s 13. sjednice Vijeća Mjesnog odbora Vasanska – Punta Kolova, na kojoj su članovi jednoglasno donijeli zaključak da se na čestici 1417/3 k.o. Opatija, u ulici Antuna Mihića kod kućnog broja 20, uvede naplata parkiranja te da se navedeno parkiralište uvrsti u zonu 1 naplate. | Slijedom navedenog, predlaže se da se predmetno parkiralište uvrsti u članak 3. stavak 1. te članak 4. stavak 3. Odluke o određivanju javnih parkirališta pod naplatom. | Nažalost trenutno nije moguće usvojiti. Trenutno nije zakonski provedivo budući za predmetnu lokaciju nije izrađen prometni elaborat za ucrtavanje parkirnih mjesta, a koja su nužna radi provedbe naplate parkiranja. Obzirom za konkretnu lokaciju postoji odluka nadležnog mjesnog odbora, lokacija će se normirati pri prvoj izmjeni i dopuni Odluke kada se dobije suglasnost MUP-a na novi prometni elaborat koji će se dati izraditi. |
| 2025-07-07 06:53:02 | Marin  | Stilin | Poštovani,prvenstveno kao stanar koji gravitira području oko ulice MileveSušanj, pozdravljam prijedlog uvrštenja iste u sustav naplate parkiranja.Nadalje, slobodan sam Vam predložiti da se u sustav naplate, naravno ako je to moguće, uvrsti i površina koja se nalazi u ulici Matka Laginjeispred kućnog broja 1 (površina je sa lijeve strane ulaza u ulicu MileveSušanj) budući da su na toj površini i sada čitavo vrijeme parkirana vozila.Lijepi pozdrav, |  | Nažalost trenutno nije moguće usvojiti. No primamo na znanje prijedlog koji će se objektivno provjeriti s nadležnim mjesnim odborom. Trenutno nije zakonski provedivo budući za predmetnu lokaciju nije izrađen prometni elaborat za ucrtavanje parkirnih mjesta, a koja su nužna radi provedbe naplate parkiranja. Ukoliko za konkretnu lokaciju nadležni mjesni odbor bude suglasan, lokacija će se normirati pri prvoj izmjeni i dopuni Odluke kada se dobije suglasnost MUP-a na novi prometni elaborat koji će se dati izraditi.  |
| 2025-07-07 07:03:10 | Saša | Ilijaš | Prihvatljiva je naplata parkirališta iznad groblja ali tek nakon proteka 2 sata od dolaska iz razloga što bi to parkiralište primarno trebali koristiti ljudi u posjetu groblju te oni koji prisustvuju sahranama.Oni koji ostanu nakon proteka roka od 120 minuta neka plaćaju po redovnom cjeniku. |  | Iako nije predmet regulative ovog akta, prijedlogu je već djelomično udovoljeno kroz Opće uvjete usluge parkiranja na uređenim javnim površinama i u javnim garažama budući na javnom parkiralištu uz groblje Opatija naplata započinje protekom 60 minuta od prvog opažanja, a za korisnike PPK1000 sati protekom 180 minuta od prvog opažanja. U tom vremenskom periodu se dakle omogućava korištenje predmetnog parkirališta za potrebe posjete groblju Opatija bez plaćanja parkiranja. |
| 2025-07-08 07:36:50 | Nives  | Kružić | Smatram da su u uvodnom dijelu navedeni ciljevi promašeni i pokazuju da Grad uopće nema pravu strategiju razvoja, već palijativno rješava jedan daleko veći problem. Umjesto cjelovitog koncepta "pomicanja" većeg dijela vozila na periferiju, dakle izvan same Opatije, Opatija postaje zakrčena vozilima. Sva ta vozila kako ona u pokretu tako i parkirana zauzimaju sve više prostora, zagađuju Grad, pa su stoga i navedeni ciljevi potpuno promašeni:-učinkovito upravljanje prostorom- učinkovito? jer donosi zaradu samo za Opatija 21 -firmu. Ne može biti učinkovito upravljenje prostorom otimanje djelova kolnika kojim prolaze vozila, pa se prostor suzuje (svako zaustavljanje stoga prouzrokuje "čepove"), otimanje djelova koji bi inače trebali služiti prolazu pješaka, pa se isti moraju kretati djelom koji služi prolazu vozila bez zaštite. O zagađenju zraka ne mora se niti govoriti.-zadovoljavanje potreba lokalne zajednice- zapravo zadovoljavanje potreba pojedinaca kojima se želi omogućiti parkiranje što bliže mjestu stanovanja (da ne moraju ne daj bože malo hodati), ali da se pri tome ne vodi računa o drugim "manje privilegiranim" građanima o čijim se potrebama pri tome niti brine niti razmišlja.-osiguranje bolje protočnosti prometa u mirovanju- dajte malo najprije sebi, pa nama ostalima pojasnite što ste pod tim misliliU svemu navedenom u Odluci opet nedostaje (kao i u prošloj Odluci)parkiralište Vrh Ike-nasuprot bivšem Ikadoru. Ako ono više nije na popisu maknite rampu da konačno ljudi koji sa područja Grada dolaze na pregled u bolnicu Lovran mogu koristiti i nešto od Grada, a ne samo besplatna parkirna mjesta općine Lovran te parkiralište Plodina.Nedostaje i parkiralište nakon trgovine Spar uz glavnu prometnicu prema Rijeci??? jer nije navedeno u popisu.Smatram da bi parkiranje kod groblja kako u Opatiji, tako i Volosku, te parkiranje kod Doma zdravlja trebalo biti besplatno uz vremensko ograničenje parkiranja koje se lako može provjeravati kao što je to u svim državama/gradovima/općinama koje brinu o svojim stanovnicima. Sramotno je da kad ljudi dolaze na pogrebe ili posjetiti grobna mjesta moraju plaćati ( jer ne zaboravite nemaju svi plaćene karte, javni prijevoz je itekako manjkav, a uz to mnogi dolaze i iz okolnih općina). Isto tako sramotno je da se naplaćuje parkiranje kad ljudi dolaze zbog zdravstvenih problema, dakle kod Doma zdravlja. Ne mora se baš sve naplaćivati, ionako sve je to izgrađeno i sve se to održava novcem poreznih obveznika, a red (kontrola vremenski ograničenog parkiranja) se može održavati i na drugi način osim naplate.Ne izgovarajte se na godišnju kartu - 1000 besplatnih sati. Nije 1000, jer ako se smije "besplatno" parkirati samo 2 sata dnevno onda je to u optimalnom slučaju 365 x2 (što svakako nije 1000 sati), pa smatram ako ćemo govoriti o poštenju i fair odnosu prema građanima, onda bi se uz tu kartu trebalo omogućiti vremenski slobodno parkiranje, pa i onda kad to dnevno prelazi 2 sata (jer tu slobodu imaju oni koji plaćaju mjesečne/godišnje karte i kojima se zelenom zonom osiguravaju parkirna mjesta što bliže stanovanju, dok ostali građani Opatije moraju sami rješavati parkirni problem uz mjesto stanovanja- kao što vidimo nisu svi građani Opatije jednaki). Ako je riječ o 1000 sati onda je bit te akcije koja zapravo nije besplatna, ne sveukupno prekoračiti tih 1000 sati. Toliko o licemjerju odgovornih i "učinkovitom upravljanju prostorom".Ukidanje punionice za el. vozila- Lipovica, a da se nije osigurala nova lokacija pokazuje koliko se sve radi neplanski.Ne treba problematiku prebacivati na HEP već problem riješiti u skladu sa ciljem sutrašnjice- veći broj el. automobila, osiguravanje punionica kojih ionako nema dovoljno. Niste naveli gdje ćete napraviti novu punionicu ako ovu ukidate ili kuda ćete upućivati one koji punionicu trebaju i na koji ćete način omogućiti zadovoljavanje tih potreba. Jer ako se "ukida plan A, mora se imati i plan B"- zar ne. Uostalom to bi trebao biti dio vašeg cilja- zadovoljavanje potreba lokalne zajednice. |  | Prima se na znanje subjektivno razmišljanje. Prijedlogu je u dijelu javnog parkirališta uz groblje Opatija već udovoljeno kroz Opće uvjete usluge parkiranja na uređenim javnim površinama i u javnim garažama budući na javnom parkiralištu uz groblje Opatija naplata započinje protekom 60 minuta od prvog opažanja, a za korisnike PPK1000 sati protekom 180 minuta od prvog opažanja. U tom vremenskom periodu se dakle omogućava korištenje predmetnog parkirališta za potrebe posjete groblju Opatija bez troškova. Po pitanju uređenja korištenja parkirališta Nove cesta 101, po dovršetku građevinskih radova na novom Domu zdravlja odrediti će se sustav parkiranja koji se će biti odgovarajući i za korisnike usluga Doma zdravlja, a koje usluge se trenutno na lokaciji ne pružaju. Javno parkiralište uz groblje Volosko nije predmet ovog akta. Održavanje punionica za električna vozila nije u nadležnosti Grada Opatije, no usprkos navedenom, HEP d.d. punionicu za električna vozila kod trafostanice na Lipovici nije popravio/zamijenio 2 godine niti ima definiran plan stavljanja iste u pogon, neovisno o ustrajanju Grada Opatije. Kad već govorimo o supstitutivnom mjestu na kojem će se moći puniti električna vozila na području Grada Opatije onda je to sigurno novootvorena garaža Gorovo na čijoj krovnoj etaži će ubuduće biti postavljena punionica. |
| 2025-07-08 11:11:24 | OPATIJA 21 d.o.o. |  | Predlažemo da se za parkiralište na adresi Nova cesta 101 razmotri mogućnost djelomične izmjene zone parkiranja, i to na način da se gornja etaža zadrži u zoni 1, dok bi se donja etaža uvrstila u zonu 3, odnosno stanarsku zonu. Smatramo da bi se ovakvim rješenjem omogućilo bolje korištenje parkirališnih kapaciteta, osobito za potrebe stanara u okolnim objektima, a istovremeno zadržao dosadašnji režim parkiranja za korisnike koji ne pripadaju toj kategoriji. | Slijedom navedenog, predlaže se da se predmetno parkiralište članku 3. stavku 1. Odluke o određivanju javnih parkirališta pod naplatom podnijeli na način: • Opatija: Nova cesta kod kbr. 101 donja etaža,• Opatija: Nova cesta kod kbr. 101 gornja etaža,Također se predlaže izmjena članka 4. stavka 3. Odluke o određivanju javnih parkirališta pod naplatom podnijeli na način da se doda:• Opatija: Nova cesta kod kbr. 101 gornja etaža.Odnosno izmjena članka 4. stavka 5. Odluke o određivanju javnih parkirališta pod naplatom podnijeli na način da se iza Opatija: Nova cesta kod kbr. 101 doda donja etaža:• Opatija: Nova cesta kod kbr. 101 donja etaža. | Prihvaća se. |
| 2025-07-15 09:04:08 | Suzica | Glavina | PoštovaniU prijedlogu određivanju zone 3 pod naplatom za stanara molim da se ucrtaju i i dva parkirna mjesta nasuprot ulazu groblja Opatija uz zgradu Ivana Brozine Slovana 6 .Ta smo parkirna mjesta koristili stanari oduvijek no sad nam je to postalo nemoguće. Ne smetaju nam posjetitelji groblja, za to postoji uvijek dogovor već posjetitelji Kanete, turisti iz apartmana, zaposlenici koji rade u Opatiji pa tu kampiranju. Hvala na razumijevanjuLijep pozdrav |  | Nažalost trenutno nije moguće usvojiti. No primamo na znanje prijedlog koji će se objektivno provjeriti s nadležnim mjesnim odborom. Trenutno nije zakonski provedivo budući za predmetnu lokaciju nije izrađen prometni elaborat za ucrtavanje parkirnih mjesta (kojih na lokaciji može biti smješteno moguće i više od predložena 2), a koja su nužna radi provedbe naplate parkiranja. Ukoliko za konkretnu lokaciju nadležni mjesni odbor bude suglasan, lokacija će se normirati pri prvoj izmjeni i dopuni Odluke kada se dobije suglasnost MUP-a na novi prometni elaborat koji će se dati izraditi. |
| 2025-07-18 20:06:20 | OPATIJA 21 d.o.o. |  |  | Predlaže se promjena članka 4. stavka 1. na način da se doda nova zona - zona 1A te bi stavak trebao glasiti:1) Otvorena javna parkirališta pod naplatom podijeljena su u pet (5) zona: zona 0 (nula), zona 1 (jedan), zona 1A (jedan A), zona 2 (dva) i zona 3 (tri). Oznaka za zonu 0 je crvene boje, oznaka za zonu 1 je plave boje, oznaka za zonu 1A je svijetlo plave boje, oznaka za zonu 2 je žute boje, a oznaka za zonu 3 je zelene boje. slijedom predloženog potrebno je iz članka 4. stavka 3. (zona 1) maknuti točku:• Opatija: parkiralište uz groblje Opatija,dopuniti novi stavak 4. koji bi sada glasio:4) ZONA »1A«: obuhvaća sljedeća parkirališta:• Opatija: parkiralište uz groblje Opatija,nastavno na navedeno, stavak 4. posato bi stavak 5., a stavak 5. postao bi satvak 6. | Prihvaća se. |
| 2025-07-18 20:14:31 | OPATIJA 21 d.o.o. |  |  | Predlaže se dopuna članka 3. stavka 1. ODLUKE o određivanju javnih parkirališta pod naplatom na način da pod Otvorena javna parkirališta s cjelogodišnjom naplatom parkiranja uvrsti sljedeće parkiralište:• Opatija - Volosko: parkirna mjesta u Ulici Rikarda Katalinića Jeretova pokraj područnog vrtića u Voloskom, kbr. 9Slijedom navedenog prijedloga predlaže se i dopuna članka 4. stavka 2. Odluke na način da se navedeno parkiralište uvrsti u ZONU 0. | Prihvaća se. |
| 2025-07-25 09:44:18 | Zlatko | Firis | Parking za Opatijce 3 sata na svim parkiralištima ( u realnosti možda 50% će to iskoristiti ) ujedno lijepa gesta za lokalno stanovništvo. Lijep pozdrav Z.Firis |  | Nažalost trenutno nije moguće usvojiti. Zahtjev nije predmet regulative ovog akta. |
| 2025-07-26 10:35:29 | Sanja  | Bušljeta | Poštovani,Lijepo Vas molimo da omogućite učenicima maturantima GEK Opatija te Hotelijersko turističke škole sa prebivalištem na području grada Opatije povlaštenu parkirnu kartu tijekom školske godine. To bi bilo izuzetno korektno za malobrojne navedene učenike s obzirom da zbog obveznog školovanja isto kao i stanari sa povlaštenim kartama imaju potrebu korištenja parkirnih mjesta što im je nažalost zbog visokih troškova parkiranja praktički onemogućeno. Autobusne linije nažalost nisu prilagođene školskim obvezama nastave.S obzirom na na to da navedeni broj maturanata sa područja grada Opatije nije velik, smatramo da ne bi opterećivali niti zauzimali veliki broj parkirnih mjesta za vrijeme nastave, posebice izvan turističke sezone.Najljepše Vas molimo da uvažite ovaj naš prijedlog kako bi i naša djeca sa područja grada Opatije mogla koristiti povlaštene karte kao i stanari u centru grada.S poštovanjemSanja Bušljeta |  | Nažalost trenutno nije moguće usvojiti. Zahtjev nije predmet regulative ovog akta. |
| 2025-07-26 15:49:06 | Marija | Brbora | Predlažem da se i na parkiralištima zatvorenog tipa omogući građanima da koriste svoje besplatne sate parkinga te da navedeno vrijedi i za sve garaže. Predlažem da MO Kosovo, osim novog parkinga na groblju, ostane izvan sustava naplate parkirališta te da rezidenti MO Kosovo imaju pravo na povlaštenu godišnju parkirnu kartu na spomenutom parkiralištu. |  | Nažalost trenutno nije moguće usvojiti. Zahtjev nije predmet regulative ovog akta u dijelu povlaštenih karata. Nije jasan zahtjev u dijelu o kojoj se povlaštenoj godišnjoj parkirnoj karti predlaže, pogotovo što građani s prebivalištem u Opatiji imaju na javnom parkiralištu uz groblje Opatija mogućnost korištenja PPK1000 sati kao godišnje povlaštene karte. |
| 2025-07-26 15:59:50 | Toni | Prižmić | Smatram da sugrađanima treba omogućiti korištenje besplatnih sati u sklopu godišnje parkirne karte i na zatvorenim parkiralištima, prvenstveno se tu referiram na garaže. Također da se na novoizgrađenom parkingu kod opatijskog groblja omogući mještanima okolnih ulica kupnju povlaštenih parkirnih karata. |  | Nažalost trenutno nije moguće usvojiti. Zahtjev nije predmet regulative ovog akta u dijelu povlaštenih karata. |
| 2025-07-26 16:05:37 | Dajana | Prižmić | Trebaju povlaštene godišnje karte vrijediti i za zatvorena parkirališta, uključujući garaže. I omogućiti kupnju mjesečnih karata parkingu kod groblja. |  | Nažalost trenutno nije moguće usvojiti. Zahtjev nije predmet regulative ovog akta u dijelu povlaštenih karata. |